b'\n_START_ARTICLE_\nJakovlev Jak-38\n_START_SECTION_\nVariantai\n_START_PARAGRAPH_\nJak-36M \xe2\x80\x93 pirminis prototipas prie\xc5\xa1 sukuriant Jak-38. Buvo sukonstruotas pademonstruoti vertikalaus kilimo ir t\xc5\xabpimo galimybes._NEWLINE_Jak-38 \xe2\x80\x93 pirmasis naikintuvo modelis, pirm\xc4\x85 skryd\xc4\xaf atlik\xc4\x99s 1971 m. sausio 15 d. ir tarnyb\xc4\x85 prad\xc4\x97j\xc4\x99s 1976 m. rugpj\xc5\xab\xc4\x8dio 11 d. Buvo pagaminta 143 l\xc4\x97ktuv\xc5\xb3._NEWLINE_Jak-38M \xe2\x80\x93 patobulinta Jak-38 versija. Pagrindin\xc4\x97 naujov\xc4\x97 \xe2\x80\x93 du Tumansky R-28V-300 ir du Rybinsk RD-38 varikliai. Padidintas pakilimo svoris. \xc5\xa0i modifikacija prad\xc4\x97ta naudoti 1985 m. bir\xc5\xbeel\xc4\xaf. Buvo pagaminta 50 \xc5\xa1ios versijos naikintuv\xc5\xb3._NEWLINE_Jak-38U \xe2\x80\x93 dvivietis treniruoklis Taryb\xc5\xb3 S\xc4\x85jungos j\xc5\xabr\xc5\xb3 aviacijai. \xc5\xa0i naikintuvo versija tur\xc4\x97jo pailgint\xc4\x85 fiuzelia\xc5\xbe\xc4\x85, talpinant\xc4\xaf dviviet\xc4\x99 pilot\xc5\xb3 kabin\xc4\x85. Prad\xc4\x97ti naudoti 1978 m. lapkri\xc4\x8dio 15 d. Iki 1981 m. pagaminti 38 l\xc4\x97ktuvai.'